(Кузьняцоў: ) "Я лічу, што першы вельмі дрэнны пэрыяд ужо скончыўся, але што чакае наперадзе, гэта цяжка прадугледзець. Ня ўсё вядома, які будзе ўплыў на нашчадкаў тых дзяцей, якія атрымалі дозу радыяцыі. Галоўнае, што цяпер трэба Беларусі – гэта прафіляктыка і маніторынг. Трэба пільна сачыць за ўсімі тымі, хто меў кантакт з радыяцыяй і хто цяпер выходзіць у свой рэпрадуктыўны ўзрост, плянуе мець дзяцей. Для Беларусі патрэбна спэцыяльнае харчаваньне для усіх – дзяцей і дарослых, патрэбны вітаміны. Гэтыя хваробы можна і трэба папярэдзіць".